armvectores/hy_wikipedia_2023 huggingface dataset:
Գեղեցկության սրահ (ֆիլմ, 1985)

«Գեղեցկության սրահ» (ռուս.՝ «Салон красоты»), խորհրդային մելոդրամատիկ ֆիլմ, որը բեմադրել է Ալեքսանդր Պանկրատով-Չոռնին «Մոսֆիլմ» կինոստուդիայի Ստեղծագործական չորրորդ միավորումում։ Պրեմյովերան տեղի է ունեցել 1986 թվականի մայիսի 12-ին ԿՀ առաջին ծրագրում։


== Սյուժե ==
Մոսկվա, 1980-ականների կեսեր։ Երկու լավագույն ընկերուհիները՝   Մարիա Իվանովան (Տատյանա Իվանովան) և Օֆելյա Ժուրավլյովա (Տատյանա Վասիլևա), աշխատում են հեղինակավոր վարսավիրանոցներում։ Օֆելյան շատ հաճախ է դժգոհում իր ընկերուհուն իր ամուսնուց՝ Իվան Անդրեևիչ Ժուրավլյովից (Գեորգի Բուրկով), որը Մոսկվայի կենդանաբանական այգում աշխատում է որպես անասնաբույժ։ Մինչդեռ Իվան Անդրեևիչը նվիրված է իր մասնագիտությանը, քանի որ նրանից է կախված շատ կենդանիների կյանքը, որոնցից մի քանիսը շատ թանկ են և հազվադեպ։ Նա օր ու գիշեր աշխատում է։ Արդյունքում Օֆելյան վիճում է Իվանի հետ և հեռանում նրանից՝ տեղափոխվելով ապրելու Մաշայի մոտ։ Մարիան որոշում է հաշտեցնել Օֆելյային իր ամուսնու հետ և սկսում է այցելել Իվանին կենդանաբանական այգում։ Մարիան և Իվան Անդրեևիչը, ի վերջո, սկսում են հասկանալ, որ չեն կարող ապրել առանց միմյանց։


== Դերերում ==
Տատյանա Իվանովա, Տատյանա Վասիլևա, Եվգենի Լեոնով-Գլադշև – առաջատար վարպետներ № 84 վարսավիրանոցում (Մաշա, Օֆելյա, Վադիմ)
Գեորգի Բուրկով – Իվան Անդրեևիչ Ժուրավլյով, Մոսկվայի կենդանաբանական այգու բժիշկ-անասնաբույժ
Վլադիմիր Կենիգսոն – Պյոտր Մաքսիմովիչ Լագունով, ամենածեր վարպետը № 84 վարսավիրանոցում (գեղեցկության սրահ)
Իրինա Ալֆյորովա – Լյալյա, Վադիմի կինը
Նատալյա Կրաչկովսկայա – Սոֆյա Միխայլովնա Կրեպկոսոլսկայա, № 84 վարսավիրանոց՝ «գեղեցկության սրահի տիրուհին» (վարիչ)
Լյուդմիլա Գավրիլովա – Նատալյա Դեդենկո, գեղեցկության սրահի վարպետ
Մարիա Բուրկովա – Կատյա, աշակերտ Մարիա Իվանովա
Մարիա Վինոգրադովա – Վերոչկա, հավաքարար գեղեցկության սրահում
Վլադիմիր Սոշալսկի – Գրիգորի Սերգեևիչ, Լյալյայի ընկեր
Վյաչեսլավ Բարանով – Սերյոժա, Կատյայի փեսացուն
Գեորգի Մարտիրոսյան – Վիտյուշա, Նատալյայի ընկերը


== Նկարահանող խումբ ==
Սցենարի հեղինակ՝ Ելենա Զիկովա
Բեմադրող ռեժիսոր՝ Ալեքսանդր Պանկրատով-Չոռնի
Բեմադրող օպերատոր՝ Դիլշատ Ֆաթխուլին
Երգերի հեղինակ՝ Յուրի Անտոնով
Երգերի հեղինակ՝ Վիկտոր Դյունին


== Ծանոթագրություններ ==


== Արտաքին հղումներ ==
«Գեղեցկության սրահ» ֆիլմը «Հայրենական կինոյի հանրագիտարան» կայքում (ռուս.)
«Салон красоты» «Մոսֆիլմ» առցանց կինոթատրոնում
Н. Казьмина Пустые обещания // Советский экран. — Изд-во "Правда", июль 1986. — № 14. — С. 16—17.
Ագրոքիմիական վերլուծություն

Ագրոքիմիական վերլուծություն, ագրոքիմիական լաբորատորիայում լաբորատոր եղանակով բույսերի, պարարտանյութերի, պեստիցիդների, կերի, հողի քիմիական բաղադրության որոշում և գյուղատնտեսական մթերքների որակի ուսումնասիրում։


== Վերլուծության եղանակներ ==
Բույսերի վերլուծության դեպքում որոշում են դրանց մակրոտարրերի, օրգանական միացությունների՝ սպիտակուցներ, ճարպեր, ածխաջրեր պարունակությունը (օրինակ՝ շաքարի ճակնդեղի արմատներում` շաքարի, կարտոֆիլի պալարներում՝ օսլայի, արևածաղկի սերմերում՝ ճարպի, հացահատիկում՝ սպիտակուցի պարունակությունը)։
Պարարտանյութերում որոշում են սննդանյութերի քանակն ու ձևը, թթվայնությունն ու հիմնայնությունը, կրային պարարտանյութերում՝ կալցիումի և մագնեզիումի, գոմաղբում՝ ազոտի, ֆոսֆորի, կալիումի, միկրոտարրերի, ջրի պարունակությունը, տորֆում՝ խոնավությունը, մոխրայնությունը, թթվայնությունը, տարրալուծման աստիճանը։
Ագրոքիմիական վերլուծության մեջ կիրառվող եղանակներն են՝ մոխրացում, գունաչափություն, ֆլուորեսցենտում, նեյտրոնային ակտիվացում։ Ավելի հաճախ են կիրառվում սպեկտրալուսաչափությունը, բոցալուսաչափությունը, քրոմատագրությունը և ճառագայթաակտիվ իզոտոպները։


== Ծանոթագրություններ ==
Բիսլեթ մարզադաշտ

«Բիսլեթ» (նորվ.՝ Bislett), մարզադաշտ Նորվեգիայի մայրաքաղաք Օսլոյում։ Բացվել է 1922 թվականին։ Ունի 15400 հանդիսատես ընդունելու հնարավորություն։ 1952 թվականին հանդիսացել է 6-րդ ձմեռային օլիմպիական խաղերի գլխավոր մարզադաշտը։ Տարբեր տարիների այստեղ են անցկացվել ձիավազքի աշխարհի մի քանի առաջնություն։ 2004 թվականին ամբողջությամբ քանդվել է և կրկին կառուցվել 2005 թվականին։


== Պատմություն ==
1922 թվականին կառուցվել է աղյուսե գործարանի տեղում քաղաքային իշխանությունների ֆինանսաֆորմամբ։ Սկզբնական շրջանում օգտագործվել է որպես ձիավազքի մարզադաշտ։ Հետագայում այստեղ սկսեցին կազմակերպել թեթև ատլետիկայի մրցումներ։ 1940 թվականին ենթարկվեց լուրջ վերաձևափոխումների, որից հետո ունեցավ 20000 հանդիսատես ընդունելու հնարավորություն։ Հաջորդ վերակառուցումը տեղի ունեցավ 1952 թվականին 6-րդ ձմեռային օլիմպիական խաղերը ընդունելուց առաջ։ 1965 թվականին մարզադաշտում կազմակերպվել է թեթև ատլետիկայի Bislett Games խաղերը, որը 1998 թվականից դարձավ թեթև ատլետիկայի աշխարհի առաջնության փուլերից մեկը։ Մինչև 1980-ական թվականները այն մնում էր Նորվեգիայի ձիավազքի գլխավոր մարզադաշտը։ 1990-ական թվականներին քաղաքային իշխանությունները փոխեցն մարզադաշտի ուղվածությունը դեպի ամառային սպրորտաձևերի անցկացման վայր։
2004 թվականին մարզադաշտը ամբողջովին քանդեցին և նույն տեղում 10 ամսյա շինարարությունից հետո 2005 թվականին բացեցին միանգամայն նոր մարզադաշտ, որը համապատասխանում է ժամանակակից բոլոր պահանջներին։ Այստեղ անցկացնում է թեթև ատլետիկայի և ֆուտբոլի մրցումներ ու հանդիպումներ։ 2007 թվականից Սկեիդ և 2009 թվականի Լյուն թիմերի մարզադաշտն է։


== Մարզադաշտի ռեկորդները ==
Տիգրան Նավասարդյան

Տիգրան Ավետիսի Նավասարդյան (փետրվարի 7, 1861(1861-02-07), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - ապրիլի 4, 1927(1927-04-04), Թիֆլիս, ԱԽՖՍՀ, ԽՍՀՄ), հայ բանահավաք-հրատարակիչ, բառարանագիր։


== Կենսագրություն ==
1872 թվականին ընդունվել է Թիֆլիսի Ներսիսյան դպրոցը, 1879 թվականին հեռացվել է դպրոցից և դատապարտվել 6-ամսյա բանտարկության Մետեխի բանտում՝ Միքայել Նալբանդյանի նկարը տպելու և «Ազատություն» բանաստեղծության հետ տարածելու համար։ Երկու տարի գիմնազիայում սովորելուց հետո, 1884 թվականին, մեկնել է Ժնև ուսանելու։ 1888 թվականին վերադարձել է և ինժեների պաշտոնով աշխատանքի անցել Թիֆլիսի ջրամատակարարման քաղաքային գրասենյակում։ Տիրապետել է ֆրանսերենին, գերմաներենին։
1876 թվականից հավաքել և գրի է առել Վաղարշապատի բանահյուսական նյութեր, գերազանցապես հեքիաթներ, որոնցից մի քանիսը լույս են տեսել «Արարատ» ամսագրում (1881—1882)։ 1882—1903 թվականներին տպագրել է «Հայ ժողովրդական հեքիաթներ» (գիրք 1 — 10), 1883 թվականին՝ «Հայ ժողովրդական ավանդություններ» ժողովածուները, որոնք պարունակում են Վաղարշապատի և Հայաստանի ազգագրական այլ շրջանների հեքիաթներ, առած-ասացվածքներ, օրհնանքներ, անեծքներ և վիպական ու քնարական արժեքավոր նյութեր։ Հրատարակել է նաև «Բառգիրք Արարատյան բարբառի» (1903) գործը, որն ամփոփում է բուն ժողովրդական բառեր, ոճեր, դարձվածքներ, ինչպես նաև գյուղատնտեսական գործիքների ու դրանց մասերի, բույսերի, պտուղների, ծառերի անուններ։


== Արտաքին յղումներ ==
Բառգիրք Արարատեան բարբառի, Տիգրան Նաւասարդեանց։ Տպարան Մովսէս Վարդանեանցի, Տփխիս, 1903։
Չերնովսկոե (գյուղ, Վաչսկի շրջան)

Անվան այլ կիրառումների համար տե՛ս՝ ՉերնովսկոեՉերնովսկոե (ռուս.՝ Черновское), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալֆորվիլ

Ալֆորվիլ (ֆրանս.՝Alfortville։ ​[al.fɔʁ.vil]), քաղաք Ֆրանսիայում՝ Փարիզից 7.6 կմ հեռավորության վրա։


== Պատմություն ==
Քաղաքը հիմնադրվել է 1885 թվականի ապրիլի 1-ին։


== Հայտնի մարդիկ ==
Բենդի Քասիմիր-մարտարվեստ
Օդաիր Ֆորտես-ֆուտբոլիստ
Ժան-Էուդես Մաուրիս-ֆուտբոլիստ
Միշել Մարգուեթ-ֆուտբոլիստ
Հասան Յեբդա-ֆուտբոլիստ
Ալեքիս Թովմասյան-կատակերգու
Ալաին Թեյինյան-դերասան


== Քաղաքապետներ ==


== Քույր քաղաքներ ==
 Օշական, Հայաստան 2001 թվականից
 Կանթանհեդ, Պորտուգալիա 2000 թվականից
 Աշտարակ, Հայաստան 1993 թվականից
 Սան Բենեդետո դել Տրոնտո, Իտալիա 1989 թվականից


== Աղբյուրներ ==
Հոդվածը թարգմանվել է

ֆրանսերեն Վիքիպեդիայի համանուն հոդվածից
անգլերեն Վիքիպեդիայի համանուն հոդվածից


== Ծանոթագրություններ ==
Միտք (այլ կիրառումներ)

Միտք, կարող է վերաբերել՝

Միտք - մտածողության արդյունքի այն նվազագույն միավորը, որը որպես ինֆորմացիա կարող է հաղորդվել մարդուց մարդուն խոսքի և այլ միջոցներով
Միտք - ազգային, հասարակական, գրական և քաղաքական շաբաթաթերթ
Միտք - քանդակ Մոսկվայում, որի հեղինակն է քանդակագործ Սերգեյ Մերկուրովը
Կատերինովկա (գյուղ, Եմելչևի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կատերինովկա գյուղում բնակվում էր 167 մարդ։ Բնակավայրը զբաղեցնում է 0,994 կմ² տարածք։ Բնակչության խտությունը կազմում էր 168,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չայիրաղզը

Չայիրաղզը, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Վենոզա

Վենոզա (իտալերեն՝ Venosa), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 12147 մարդ (2004 թվական), բնակչության խտությունը կազմում է 72 մարդ/կմ²։ Զբաղեցնում է 169 կմ² տարածք։ Փոստային ինդեքսն է՝ 85029։ Հեռախոսային կոդը՝ 0972։


== Արտաքին հղումներ ==
http://www.comunedivenosa.it Archived 2007-02-02 at the Wayback Machine.


== Ծանոթագրություններ ==
Le Figaro

«Le Figaro» (ֆր.՝ Le Figaro, ամենահին ֆրանսիական օրաթերթը։ Այն հիմնադրվել է 1826 թվականին՝ Էտյեն Արգոյի և Մորիսոն Ալուայի կողմից։ Թերթն իր անունը ստացել է Պիեռ Բոմարշեի «Խելահեղ օր կամ Ֆիգարոյի ամուսնությունը» պիեսի Ֆիգարոյի պատվին։ Թերթի կարգախոսը՝ տպագրված հենց թերթի անվան տակ՝ ֆր.՝ Sans la liberté de blâmer, il n’est point d'éloge flatteur («Որտեղ չկա քննադատության ազատություն, այնտեղ ոչ մի գովասանք չի կարող ընդունվել»)։
Մինչև 1854 թվականի ապրիլ ամիսը թերթը տպագրվել է անկանոն, փոքր ձևաչափով։ Այն ունեցել է չորս էջ, բովանդակությունը եղել է երգիծական։ Առաջին խմբագիրներից են եղել Ֆելիքս Դևինը, Լեոն Գոզլանը, Օգյուստ Ժալը, Ժյուլ Ժանենը, Ալֆոնս Կառը, Նեստոր Ռոկպլանը, Ժորժ Սանդը, Ժյուլ Սանդոն։


== Պատմություն ==
«Le Figaro»-ն որպես երգիծական շաբաթաթերթ հիմնադրվել է 1826 թվականին։ Իր անունն ու կարգախոսը վերցվել է Պիեռ Բոմարշեի «Խելահեղ օր կամ Ֆիգարոյի ամուսնությունը» պիեսից։ Թերթի առաջին հոդվածագիրներն են եղել Ալբերտ Վոլֆը, Էմիլ Զոլան, Ալֆոնս Կառը, Թեոֆիլ Գոթիեն և Ժյուլ Կլարետին։ Այն որոշ չափով՝ մինչև 1854 թվականը, տպագրվել է անկանոն։ 1854 թվականին թերթը գնել է լրագրող Հիպոլիտ դե Վիլմեսանը, որին մոտ տաս տարվա ընթացքում հաջողվել է բարելավել թերթի տպագրությունը։ 1866 թվականից թերթը դարձել է օրաթերթ։ Նրա առաջին օրվա հրատարակությունը՝ 1866 թվականի նոյեմբերի 16-ին, վաճառվել է 56․000 օրինակով։
1914 թվականի մարտի 16-ին Ֆրանսիայի ֆինանսների նախարար Ժոզեֆ Կալիոյի կինը՝ Հենրիետ Կալիոն, մտել է «Le Figaro»-ի խմբագրություն և ատրճանակով կրակել ու սպանել թերթի խմբագիր Գաստոն Կալմետին։ Սպանության պատճառն այն է եղել, որ թերթը հրապարակել է նախարարի մի քանի անձնական նամակ։
1922 թվականին թերթի սեփականատեր է դարձել ֆրանսիացի պարֆյումեր, գործարար Ֆրանսուա Կոտին։ 1929 թվականի մարտին նա թերթը վերանվանել է պարզապես «Figaro», որը մնացել է մինչև 1933 թվականը։
Երկրորդ համաշխարհային պատերազմի սկզբին «Le Figaro»-ն դարձել է Ֆրանսիայի առաջատար թերթը։ Պատերազմից հետո այն դարձել է միջին խավի ձայնը և շարունակել է պահպանել իր առաջնային դիրքերը։
1975 թվականին «Le Figaro»-ն գնել է ֆրանսիացի թերթի մագնատ Ռոբերտ Հերսանտը։ 1999 թվականին «Carlyle Group» խոշորագույն ներդրումային հիմնադրամը ձեռք է բերել թերթի 40% բաժնեմասը, որը վաճառել է 2002 թվականի մարտին։ 2004 թվականի մարտից «Le Figaro»-ն վերահսկվել է ֆրանսիացի գործարար, քաղաքական գործիչ, միլիարդատեր Սերժ Դասոյի (1925-2018) կողմից։
2006 թվականին Le Figaro-ն արգելվել է Եգիպտոսում և Թունիսում՝ իսլամը վիրավորող հոդվածներ հրապարակելու համար։
Ըստ որոշ տվյալների թերթն արտացոլում է աջակողմյա կուսակցությունների տեսակետները, այդ պատճառով թերթը պարբերաբար քննադատվում է «ձախակողմյա» հրատարակիչների կողմից։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Թերթի պաշտոնական կայք
1826-1942 թվականների թերթի պաշտոնական արխիվը «Գալլիկա» առցանց գրադարանի կայքում)
Медиа-профиль газеты «Фигаро» и Робера Эрсана(անգլ.)
«Carlyle Group» о приобретении газеты «Фигаро»(անգլ.)
Love is...

Love Is... (անգլ. թարգմանաբար՝ «Սերը․․․»), նորզելանդացի նկարիչ Քիմ Քասալիի (Գրուվ) 1960-ական թվականների կոմիքս սթրիփ։ Գաղափարները կոմիքսի համար վերցրած են Գրուվի սիրային գրությունների շարքից, որոնք նա ուղարկում էր իր ապագա ամուսնուն՝ Ռոբերտո Քասալիին։ Նրանք հրատարակվել են բուկլետներում 1960-ական թվականների վերջին՝ 1970 թվականի թերթում «Kim» անվան տակ սթրիփ ձևով թողարկվելուց առաջ։ Շուտով նրանք սինդիկատացվել են և մինչ օրս էլ թողարկվում են ամբողջ աշխարհում Tribune Content Agency-ի կողմից։ Քասալիի ամենահայտնի պատկերներից մեկը՝ «Սերը․․․ դա պատրաստ լինելն է ներողություն խնդրել» (անգլ.՝ Love Is...being able to say you are sorry), որը թողարկվել է 1972 թվականի փետրվարի 9-ին հրատարակվել է ամբողջ աշխարհում տարբեր քարտերի և հուշանվերների վրա։ Սթրիփի թողարկումը համընկել է 1970 թվականի «Սիրո պատմություն» ֆիլմի պրեմիրայի հետ։ Ֆիլմի պաշտոնական գրությունն էր «Սերը նշանակում է այն, որ դու երբեք ստիպված չես լինի ներողություն խնդրել» (անգլ.՝ Love means never having to say you're sorry)։ Իր հայտնիության գագաթնակետին՝ 1970-ական թվականների կեսին, շարքը Քասալիին 5-ից 6 միլիոն ԱՄՆ դոլար է բերել։
1975 թվականին Ռոբերտո Քասալիի մոտ մահացու քաղցկեղ է ախտորոշվել, և Քիմը դադարել է աշխատել շարքի վրա՝ ամուսնու հետ ավելի շատ ժամանակ անցկացնելու համար։ Քասալին բրիտանացի ծաղրանկարիչ Բիլ Ասփրիին հանձնարարել է իր վրա վերցնել սթրիփերի գրումը և նկարչությունը՝ իր կեղծանվան տակ։
Հիմա սթրիփը թողարկվում է ամեն օր, բացի կիրակիից։


== Կոմիքսի բովանդակություն ==
Գլխավոր հերոսները տղամարդը և կինն են, որոնք պատկերված են առանց հագուստի և առաջնային կամ երկրորդական սեռական հատկանիշների։ Երրորդային հատկանիշների շնորհիվ պարզ է դառնում, թե որ կերպարն է տղամարդը, և որը՝ կինը։ Տղամարդն ունի մուգ սև, կարճ մազեր, իսկ կինը՝ թեթև, երկար մազեր։ Կերպարները ներկայացվել են ռոմանսի տարբեր փուլերում՝ պարզապես հանդիպելով որպես տղա և աղջիկ, իսկ հետո որպես ամուսնական զույգ։ Երբեմն տղամարդը զինվորական համազգեստով է պատկերված։ 1974 թվականի հատվածում տղամարդը կնոջը անվանում է «Քիմ», իսկ 1971 թվականի սթրիփի վրա կինը լողափի ավազի վրա գրում է «Ռ» տառը։ Կերպարները համապատասխանում են օրիգինալ ծաղրանկարիչ Քիմ Քասալիին և նրա ամուսնու՝ Ռոբերտոյին։
Սթրիփը երբեմն ներառում է այս զույգի երկու երեխաներին։ Տղան և աղջիկը իրենց ծնողի հակառակ սեռի մազերի գույն ունեն և ներկայացվել են ինչպես մանուկ, այնպես էլ տարրական դպրոցական տարիքում։ Ժամանակ առ ժամանակ ցուցադրվում են կնոջ ծնողները (մեկ կամ երկու), երկու ծնողներն էլ թեթև մազեր ունեն և պատկերված են որպես տարեցներ։ Տղամարդու ծնողները նույնպես գծերում են հայտնվել։ Նրանք ճիշտ այնպիսի տեսք ունեն, ինչպես կնոջ ծնողները։


== Այլընտրանքային տարբերակ ==
1980-ական թվականների սթրիփի այլընտրանքյային տարբերակը սկսել է թողարկվել բրիտանական Mail on Sunday պարբերականի «Cartoons» մասում։ Սա 3-4 վահանակից բաղկացած սթրիփ էր, որում տղամարդը և կինը լիովին հագնված էին նկարվում։
ԱՊՀ երկրներում այս շարքը հայտնի է այն բանով, որ ներառվում է Love is... մաստակների հետ, որոնք արտադրվում են Թուրքիայում։


== Բջջային հավելված ==
Շարքը պաշտոնական հավելված ունի Apple-ի iTunes խանութում։


== Տես նաև ==
Love is... (մաստակ)


== Ծանոթագրություններ ==


== Արտաքին հղումներ ==
Love Is… Բնօրինակ մաստակներ սիրո մասին կոմիքսներով
Զաբորե (գյուղ, Կարդիմովսկի շրջան)

Անվան այլ կիրառումների համար տե՛ս՝ ԶաբորեԶաբորե (ռուս.՝ Заборье), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդուարդ Լազիև

Էդուարդ Մկրտչի Լազիև (հուլիսի 17, 1933(1933-07-17), Ախալցխա, Վրացական ԽՍՀ, ԱԽՖՍՀ, ԽՍՀՄ), հայ ֆիզիկոս։ Ֆիզիկա-մաթեմատիկական գիտությունների դոկտոր (1985), պրոֆեսոր (1987): «ՔԵՆԴԼ» ինստիտուտի առաջատար գիտնական պրոֆեսոր։


== Կենսագրություն ==
Էդուարդ Լազիևը ծնվել է 1933 թվականի հուլիսի 17-ին, Ախալցխայում։ 1956 թվականին ավարտել է Մոսկվայի էլեկտրատեխնիկական ինստիտուտը և նույն թվականից միացել ԱՐՈՒՍ նախագծի իրականացման աշխատանքներին՝ պրոֆեսոր Յուրի Օրլովի խմբում։ Հետագայում ղեկավարել է ԱՐՈՒՍ սինքրոտրոնի համար նախատեսված 50 ՄէՎ էներգիայով գծային արագացուցիչ-ինժեկտորի կառուցումը։ 1956 թվականից աշխատում է Երևանի ֆիզիկայի ինստիտուտում։ 1965 թվականին եղել է լաբորատորիայի վարիչ, 1972-1987 թվականներին՝ փոխտնօրեն, 1987-1994 թվականներին՝ արագացուցչային ֆիզիկայի բաժնի վարիչ։ Մասնիկների արագացման նոր մեթոդների ինստիտուտում կատարված ուսումնասիրությունները նպաստեցին 1989 թվականին անցկացվող միջազգային հանդիպման անցկացմանը `այս ոլորտում համաշխարհային փորձագետների մասնակցությամբ` Բ. Պալմերի, Կ. Պելլեգրինի, Ջ․ Սիմփսոնի, Հ. Հենկեի, Թ. Ուեյլանդի, Ա. Նովոխատսկիի և այլք։ 2002 թվականից եղել է սինքրոտրոնային ճառագայթման կենտրոնի առաջատար գիտաշխատող։ 1994-1999 թվականներին եղել է Միջուկային հետազոտությունների միացյալ ինստիտուտի (Դուբնա) աշխատակից։ 1958 թվականից միաժամանակ դասախոսում է Երևանի պետական համալսարանում։
Աշխատանքները վերաբերում են արագացուցչային, փնջային ֆիզիկային, էլեկտրադինամիկային, գերկարճ ռադիոալիքների էլեկտրադինամիկային։


== Անդամակցություն ==
Ապագա արագացուցիչների միջազգային կոմիտեի անդամ (1972-1994)։


== Պարգևներ ==
ՀԼԿԵՄ մրցանակ (1967)։


== Ծանոթագրություններ ==
Ֆերզիկովո

Ֆերզիկովո (ռուս.՝ Ферзиково), քաղաքատիպ ավան Ռուսաստանի Կալուգայի մարզի Ֆերզիկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 4392 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շվեդիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Շվեդիայի օբյեկտները թվով 15-ն են, որը կազմում է ընդհանուր թվի 1,4 %-ը (2016 թվականի դրությամբ)։ 13 օբյեկտներ ընդգրկված են մշակութային չափանիշներով, որից 1-ը՝ որպես մարդկային ստեղծագործական գլուխգործոց, ևս 1-ը՝ բնական չափանիշներով, և 1 խառը (բնական և մշակութային)։ Բացի դրանից 2014 թվականի դրությամբ 1 օբյեկտ ներկայացված է թեկնածու ցանկում Շվեդիան վավերացրել է Համաշխարհային ժառանգության պաշտպանության կոնվենցիան 1985 թվականի հունվարի 22-ին։ Շվեդիայի առաջին օբյեկտն ընդգրկվել է ցանկում 1991 թվականին, Համաշխարհային ժառանգության հանձնաժողովի 11-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Շվեդիայի կառավարության կողմից՝ որպես թեկնածու օբյեկտներ։


=== Օբյեկտների աշխարհագրական դասավորվածություն ===


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի Շվեդական ազգային հանձնաժողով Archived 2011-04-07 at the Wayback Machine.
Շվեդիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ (անգլ.)
Շվեդիայի Համաշխարհային ժառանգության հղումների տեղեկագիրք (անգլ.)
Վագանիչի

Վագանիչի (ուկրաիներեն՝ Ваганичі), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Վագանիչի գյուղում բնակվում էր 492 մարդ։ Բնակչության խտությունը կազմում էր 86,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արիանիտի իշխանություն

Արիանիտի իշխանություն (1432-1444), ստեղծվել է Գերգոս Արիանիտի իշխանի կողմից 1432 թվականին։ Մայրաքաղաքն էր Բերատ քաղաքը։ Առաջացել է Մուզակի իշխանության կործանումից և միացել է ալբանական մյուս իշխանությունների Լեժական լիգայի մեջ 1444 թվականին։


== Իշխաններ ==
Գերգոս Արիանիտի (1432-1444)


== Ծանոթագրություն ==
Ձոլինո

Ձոլինո  (իտալերեն՝   Zollino), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 2297 մարդ, բնակչության խտությունը կազմում է 255 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 71010, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0836 600003
Էլեկտրոնային փոստ։ sindaco@comune.zollino.le.it
Պաշտոնական կայք՝ http://www.comune.zollino.le.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զինցար

Զինցար (ռուս.՝ Зинцар, օսերեն՝ Зынцъар), գյուղ Ռուսաստանի, Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալլիկա (գյուղ, Վառբլա շրջան)

Անվան այլ կիրառումների համար տե՛ս՝ ԱլլիկաԱլլիկա (էստ․՝ Allika), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Ռաֆայել (Վար)

Սեն Ռաֆայել (ֆր.՝ Saint-Raphaël, օքս.՝ Sant Rafèu)` քաղաք-կոմունա Ֆրանսիայի հարավ-արևելքում, Պրովանս-Ալպեր-Լազուր ափ տարածաշրջանում, Վարում՝ Դրագինյան մարզ, համանուն կանտոնի ենթապրեֆեկտուրա։
Քաղաքի մակերեսը 89, 59 քմ² է, բնակչությունը 33 804 մարդ, (2006)՝ կայունացման միտումով, 34 115 մարդ (2012), բնակչության խտությունը 381, 0 մարդ/քմ²։


== Աշխարհագրական դիրք ==
Քաղաքը գտնվում է Նիսից 49 կմ հարավ-արևմուտք, Մարսել քաղաքից՝ 115 կմ դեպի արևելք։


== Բնակչություն ==
Քաղաքի բնակչությունը 2011 թվականին կազմել է 33 624 մարդ, իսկ 2012 թվականին 34 115 մարդ։

Բնակչության դինամիկան։


== Տնտեսություն ==
2010 թվականին 17958 աշխատունակ տարիքի բնակիչներից (15-ից մինչև 64 տարեկան) 11833-ը տնտեսապես ակտիվներն էին, 6125-ը՝ ոչ ակտիվ (ակտիվության ցուցանիշը՝ 65, 9 %, 1999 թվականին՝ 65, 1 %)։ 11833 ակտիվ աշխատունակ բնակիչներից աշխատում էին 10228-ը (5373 տղամարդ և 4855 կին), 1605-ը գործազուրկներ էին (713 տղամարդ և 892 կին)։ 6125 աշխատունակ ոչ ակտիվ բնակիչներից 1518-ը եղել են աշակերտներ կամ ուսանողներ, 2727-ը՝ թոշակառուներ, իսկ ևս 1880-ը եղել են ոչ ակտիվ՝ այլ պատճառներով։
2010 թվականի ընթացքում քաղաքում հաշվվում էին 18 182 հարկատու տնային տնտեսություններ, որոնցում ապրում էր 37257, 5 մարդ։ Դրանով հանդերձ միջին եկամուտը կազմել է 21541 եվրո՝ մեկ հարկատուի հաշվով։


== Քույր քաղաքներ ==
Քույր-քաղաքներն են՝

 Բելգիա - Գենտ (1958 թվականից)
 Հայաստան — Ջերմուկ
 Գերմանիա — Սանկտ-Գեորգեն (Շվարցվալդ) (1972 թվականից)
 Իսրայել — Տվերիա (2007 թվականից)


== Կլիմա ==
Սեն Ռաֆայելը գտնվում է Լազուր ափին և ունի միջերկրածովյան կլիմա՝ շոգ և չոր ամառներով և մեղմ, խոնավ ձմեռներով։ Տարեկան միջին ջերմաստիճանը կազմում է 14, 4 °C է, միջին առավելագույն ջերմաստիճանը 19, 6 °C և միջին նվազագույնը 9, 1 °C է։ Ռեկորդային ջերմաստիճան արձանագրվել է 1985 թվականի հունվարի 9-ին (−9 °C) և 1983 թվականի հուլիսի 29-ին (+42, 5 °C)։ Տարվա մեջ արևափայլի տևողությունը 2748 ժամ է, առավելագույնը՝ օգոստոսին (355, 5), նվազագույնը՝ դեկտեմբերին (145, 5)։ Տեղումների տարեկան միջին քանակությունը 823 մմ է, տեղումների տեղաբաշխումը անհավասարաչափ է՝ նվազագույն քանակությամբ տեղումներ լինում են հուլիսից օգոստոս ընկած ժամանակահատվածում, առավելագույնը՝ հոկտեմբերից նոյեմբեր (երկու ամսվա ընթացքում՝ ավելի քան 110 մմ տեղումներ)։ Տեղումների բացարձակ ռեկորդ գրանցվել է 1973 թվականի հոկտեմբերի 13-ին. այդ օրը տեղումների քանակը 130, 2 մմ է եղել։


== Պատկերասրահ ==

		
		
		
		
		


== Ծանոթագրություններ ==
Բախտիար Հովակիմյան

Բախտիար Մարդանի Հովակիմյան  (մայիսի 1, 1926(1926-05-01), Տավուշ, Հայաստան - հունիսի 16, 2022(2022-06-16), Երևան, Հայաստան), թատերագետ, բանասեր, մատենագետ։
Բախտիար Հովակիմյանն ավարտել է Լ․ Երամյանի անվան Բաքվի հայկական թատրոնի դրամատիկական ստուդիան (1947), Երևանի թատերական ինստիտուտը (1952)։ 1953-1958 թվականներին աշխատել է Բաքվի «Կոմունիստ» (հայերեն) թերթի խմբագրությունում, 1958-2008 թվականներին՝ ԳԱԹ-ի թատերական բաժնում (1963 թվականից՝ բաժնի վարիչ)։


== Երկեր ==


== Ծանոթագրություններ ==


== Արտաքին հղումներ ==
ՀԻՄԻ՞ ԷԼ ԼՌԵՄ...
Զեյթունի հերոսամարտերի արտացոլումը դրամատուրգիայում և թատրոնում
Մովսես Խորենացու «Հայոց պատմությունը» Թիֆլիսի հանրային գրադարանի հիմքում
Տիտուշկաներ

Տիտուշկաներ (ուկրաիներեն՝ тітушки, հայերեն՝ սաքուլիկներ), ուժային պրովոկացիաների, ծեծկռտուքների և բռնի ուժի կիրառմամբ այլ ակցիաների ժամանակ գաղտնի կերպով որպես սադրիչ օգտագործվող վարձկան երիտասարդ տղաներին բնութագրող հավաքական տերմին, որն առաջացել է 2013 թվականի մայիսին Ուկրաինայում։
2013 թվականի վերջին-2014 թվականի սկզբին զանգվածային հակակառավարական բողոքների ժամանակ տերմինի իմաստը լայնացել է՝ տիտուշկաներ են սկսել անվանվել իշխանության կողմից վախեցնելու, ծեծելու և բողոքների ակցիաների ցրման համար բերված վարձկան սադրիչների խմբերին (սովորաբար, սպորտային կազմված ունեքող), քրեական տարրերին և գոպնիկներ։
Հետագայում Եվրոմայդանի կողմնակիցները և ուկրաինական մի շարք ԶԼՄ-ների լրագրողներ սկսեցին օգտաոգործել այս բառը ընդհանրապես Եվրոմայդանի և Ուկրաինայի և Եվրամիության ասոցացման պայմանգրի դեմ հանդես եկող բոլոր անձանց։
Սկզբնական շրջանում քաղաքական ընդդիմության առաջնորդները սադիրչ «տիտուշկաներ» էին անվանում իրենց դաշնակիցներին՝ իրավապահ մարմինների հետ բախումներ խրախուսող և վարչական շենքերի գրավումներին մասնակցող Եվրոմայդանի ամենառադիկալ ծայրահեղ աջ ակտիվիստների։


== Ծանոթագրություններ ==
Ջերմամիջուկային զենք

Ջերմամիջուկային զենք, ջրածնային զենք, զենք, որի պայթյունային գործողությունը հիմնված է գերբարձր ջերմաստիճաններում մինչև տասնյակ միլիոն աստիճան թեթև տարրերի միջուկների միացման ռեակցիայի ընթացքում ակնթարթորեն անջատվող էներգիայի օգտագործման վրա։
Այդպիսի ջերմաստիճաններ կարող են առաջանալ ատոմային ռումբի պայթյունից, այդ պատճառով զենքի լիցքի համար որպես դետոնատոր է ծառայում U235-ով կամ Pu239-ով սովորական ատոմային ռումբը։ Ջերմամիջուկային զենքի պայթյունի էներգիան զգալիորեն մեծ է ծանր տարրերի միջուկների ճեղքման շղթայական ռեակցիայի դեպքում անջատվող էներգիայից։


== Տես նաև ==
Միջուկային զենք
Միջուկային պայթյուն
Բրայլի գրեր

Բրայլի գրեր, տեսողության խնդիրներ ունեցող մարդկանց համար նախատեսված ուռուցիկ-կետային համակարգ, որը 1824 թվականին ստեղծել է ֆրանսիացի Լուի Բրայլը (ֆր.՝ Louis Braille)` 15 տարեկանում։ Լուի Բրայլը կոշկակարի որդի էր և ինքը նույնպես տեսողության խնդիրներ ուներ, կուրացել էր երեք տարեկանում։


== Հայկական այբուբենի տառեր ==
Գոյություն ունի հայկական այբուբենի տառերի երկու տարբերակ՝ արևելահայերենի և արևմտահայերենի։ Ստեղծված լինելով տարբեր պայմաններում, նրանք արտահայտվում են տարբեր նշանների միջոցով։ Արևելահայերենն ստեղծվել է խորհրդային տարիներին և համապատասխեցված է ռուսերեն գրելաձևին։ Արևմտահայերենում բաղաձայնները խլացված են և արտահայտվում են լատինական համապատասխան տառի նշանով։ Բացի դա, շ, ղ և չ տառերը պատկերվում են անգլերենում նույն հնչյուններն արտահայտող (աղյուսակում՝ sh, gh և ch) նշաններով։


== Նշումներ ==


== Արտաքին հղումներ ==
Բրայլի գրատիպը դասարան․ամ կայքում Archived 2016-10-06 at the Wayback Machine.
U2800
Լինել, թե չլինել

To be, or not to be («Լինել, թե չլինել»)՝ Ուիլյամ Շեքսպիրի «Համլետ» պիեսի գործողություն 3,  տեսարան 1-ի հայտնի մենախոսության անվանումն է, գրված մոտավորապես 1600 թվականին։

Հանրամատչելի արտասանությունը ուղեկցվում է Համլետի՝ դանիական արքայազնի կերպարով, ով մտախոհ բռնել է  Յորիկի գանգը (Յորիկ, «Խեղճ Յորիկ, ես գիտեի նրան, Հորացիո...»), չնայած դա տեղի է ունենում պիեսի բոլորովին այլ մասում։
Կարևոր է նաև  նշել, որ Համլետը  մենակ չէ  բեմի վրա  իր մենախոսության ժամանակ, բեմի վրա են նաև  Օֆելյան, Պոլոնիուսը և թագավորը (տարբեր բեմադրիչներ  տարբեր կերպ են տեղակայում Համլետին, նա կամ  նայում է Օֆելիային, կամ թագավորին, և Պոլոնիուսին)։


== Բնագիր ==


== Մեկնաբանություններ ==
Գերմանացի փիլիսոփա Արթուր Շոպենհաուերը այսպես է խոսել այս մենախոսության մասին. «Մեր վիճակը այնքան ցավալի  է որ, նա, անկասկած, պետք է նախընտրի լրիվ անէություն։ Եթե ինքնասպանությունը իսկապես այն մեզ խոստանար և  մեր առջև  լիարժեք իմաստով այլընտրանք  կլիներ՝ «լինել, թե չլինել», ապա այն պետք էր անպայման նախընտրել, որպես ցանկալի ավարտի  բարձր  աստիճան»։ «Բայց մարդիկ, - գրում է Շոպենհաուերը, - սովորություն ունեն  չկապել մահը  բացարձակ ոչնչացման հետ. չի եղել դեռ ոչ մի մարդ, ով չցանկանար ապրել մինչև հաջորդ օրը»։
Անկախ նրանից, շեշտում է  մենախոսության մեկնաբանությունը  «կյանք-մահ»  հասկացությունները կամ «գործողություն անգործություն» թեմաները, որոնք բարձրացված են մենախոսության մեջ  (և ընդհանրապես  Շեքսպիր ամբողջ պիեսում),  հաճախ օգտագործվում են դանիական արքայազնին և  XX դարի  էքզիստենցիալիստներին համեմատելիս։


== Ազդեցություն ==
Հաճախ ենթադրվում է, որ Շեքսպիրի այս մենախոսությունը  գրելու համար ոգեշնչել է նրա ժամանակակից (ավելի ճիշտ նախորդ) - դրամատուրգ Քրիստոֆեր Մալոն, մասամբ ձևափոխելով  նրա վերջին պիեսի՝ Էդուարդ 2-րդի» որոշ գծեր։


== Ծանոթագրություններ ==


== Գրականություն ==
Hamlet, Prince of Denmark. — Philip Edwards, ed., updated edition 2003. (New Cambridge Shakespeare).
Hamlet. — Harold Jenkins, ed., 1982. (The Arden Shakespeare).
Lewis C. S. Studies in Words. — Cambridge UP, 1960 (reprinted 2002).
Arthur Schopenhauer. The World as Will and Representation, Volume I. — E. F. J. Payne, tr. Falcon Wing’s Press, 1958. — Reprinted by Dover, 1969.
Jasper Fforde. Something Rotten. — 2004.


== Արտաքին հղումներ ==
«Լինել թե չլինել» մենախոսությունը 19-20-րդ դարերի ռուսական թարգմանություններում
Ուիլյամ Շեսպիրր։ Համլետի մենախոսություն՝ «Լինել թե չլինել…»  բնօրինակ և 19-20-րդ դարերի ռուսական թարգմանություններում Մաքսիմ Մոշկովի անվան գրադարանում
(4269) Բոգադո

(4269) Բոգադո (անգլ.՝ Bogado), աստերոիդ աստերոիդների հիմնական գոտում։ Հայտնաբերվել է 1974 թվականի մարտի 22-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,232125 ա. մ., առավելագույնը մոտենում է 1,865 ա. մ. հեռավորության վրա և հեռանում 2,5993 ա. մ.։ Արեգակի շուրջ մեկ ամբողջական պտույտ է կատարում 1218,08 երկրային օրվա ընթացքում, իր ուղեծրով շարժվելով միջինում 0,295547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4269) Բոգադո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտառամուտի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Անտառամուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 18 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սարմատովայի պարտեզ (Տագանրոգ)

Սարմատովայի պարտեզ (ռուս.՝ Сад Сарматовой), Ռուսաստանի Ռոստովի մարզի Տագանրոգ քաղաքի բնակիչների մշակութային հանգստի վայր, որը հայտնվել է 20-րդ դարի առաջին քառորդում։ Ամառային պարտեզի հիմնադիրը եղել է տիկին Ա. Ս. Սարմատովան։ Նրա տարածքը գտնվում էր Իտալական նրբանցքում։


== Պատմություն ==
Տագանրոգի Հունական փողոցի և Իտալական նրբանցքի թիվ 3 տան մոտ գտնվում էր ամառային պարտեզը՝ տասնամյակների ընթացքում քաղաքի բնակիչների մշակութային հանգստի վայրերից մեկը։ Այն 20-րդ դարի առաջին քառորդում հիմնադրել է նախկին պարուհի և երգչուհի Ա. Ս. Սարմատովան։ Լենինի փողոցում, մայթի լայնքով տեղադրված էր ցուցանակ. «Սարմատովայի պարտեզ»։
Սկզբնապես այս վայրում տիկին Սարմատովան բացել էր մանրապատումների թատրոն։ Այն հանգրվանել էր մի փոքրիկ հրապարակում, որը կազմված էր երկու հարթակից։ Սարմատովայի ամառային պարտեզում հաճախ ցուցադրվել են էստրադային համարներ, որոնք գալիս էին դիտելու օտարերկրացիները, տեղացի սպաներն ու իրավաբանները։ Մշակութային հանգստի վայրում աշխատել է ռեստորան, որը կոչվել է է «Բուֆֆ»։ Այնտեղ հյուրերին մատուցվող խմիչքների մեջ եղել են անգլիական վիսկի և ֆրանսիական կոնյակ։ Բուֆետում կարելի էր գտնել պաղպաղակ, մրգահյութ, գարեջուր, կվաս, զելտերյան ջուր, սիտրո։ Էստրադային ներկայացումները սկսվել են երեկոյան ժամը տասին, իսկ ռեստորանն աշխատել է մինչև գիշերվա երկուսը։
Քաղաքացիական պատերազմի ժամանակ պարտեզի աշխատանքում եղել է մի փոքր դադար, ապա այն կրկին սկսել է գործել։ Սարմատովայի պարտեզը տեղափոխվել է ժողովրդական կրթության կառավարման կոմիտեի ենթակայությանը, այնուհետև այն ղեկավարել է քաղլուսավորության գեղարվեստական բաժինը, և ամառային պարտեզը դարձել է Տագանրոգի դրամատիկական թատրոնի մասնաճյուղը։ Խորհրդային Միության ժամանակ այստեղ հանդես են եկել Կլավդիա Շուլժենկոն, Վադիմ Կոզինը, Վլադիմիր Կորալլին, Իզաբելլա Յուրևան, Յակով Սկոմարովսկու էստրադային նվագախումբը։
1930-ական թվականների վերջում էստրադան Սարմատովայի պարտեզում գտնվում էր վերին հարթակում, որն Իտալական նրբանցքին զուգահեռ էր։ Հիմա այդ տեղում կառուցված է մանկավարժական ինստիտուտի հանրակացարանը։ Նաև վերևի հարթակում երկար փայտե նստարանների շարքեր էին, որոնք նախատեսված էին 200-300 հանդիսատեսի համար։ 1928 թվականին նստարանները ցանկապատվեցին դիկտե վահաններով են, այնուհետև կառուցվեց փայտե հոծ ցանկապատ։ Նստարանների վերևում կառուցվեց ծածկ, որը հանդիսականներին կարող էր պաշտպանել եղանակային անբարենպաստ գործոններից։ Ստորին հարթակում տեղակայվեցին սրճարան, ռեստորան, շատրվան, թփեր, մանրախճով կածաններ։


== Ծանոթագրություններ ==
(6580) Ֆիլբլանդ

(6580) Ֆիլբլանդ (անգլ.՝ Philbland), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,62596 ա. մ., առավելագույնը մոտենում է 2,3025 ա. մ. հեռավորության վրա և հեռանում 2,9494 ա. մ.։ Արեգակի շուրջ մեկ ամբողջական պտույտ է կատարում 1554,28 երկրային օրվա ընթացքում, իր ուղեծրով շարժվելով միջինում 0,231618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6580) Ֆիլբլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամինատա Սավադոգո

Ամինատա Սավադոգո (հունվարի 9, 1993(1993-01-09), Ռիգա, Լատվիա), հայտնի որպես հենց Ամինատա, լատվիացի երգչուհի և երգահան, որը ներկայացրել է Լատվիան Եվրատեսիլ 2015 երգի մրցույթում "Love Injected" (Ներարկված սեր) երգով։ Նա նաև փորձել է ներկայացնել Լատվիան Եվրատեսիլ 2014 երգի մրցույթում, սակայն զբաղեցրել է 6-րդ հորիզոնականը։


== Կյանք և կարիերա ==
Ամինատան ծնվել է 1993 թվականի հունվարի 9-ին Լատվիայի մայրաքաղաք Ռիգայում` լատվիական և ռուսական ծագում ունեցող մոր և ծագումով Բուրկինա Ֆասոյից հոր ընտանիքում։ Երգչուհին իրեն ավելի շատ համարում է լատվիացի։ Ներկայումս նա Լատվիայի տնտեսագիտական համալսարանի ուսանողուհի է։ Նա դեռևս 15 տարեկանից սկսել է մասնակցել զանազան հայտնի մրցույթների Լատվիայում։ Նա հիմնականում մեծ ճանաչում է ձեռք բերել, երբ ներկայացել է Եվրատեսիլ 2014 երգի մրցույթի լատվիական նախընտրական փուլին "I Can Breathe" (Ես կարող եմ շնչել) երգով և զբաղեցրել 6-րդ հորիզոնականը։ Այնուհետև Ամինատան հաղթել է լատվիական Jaunā talantu fabrika մրցույթում։ 2015 թվականին Սավադոգոն մասնակցել է Supernova 2015-ին՝ Եվրատեսիլ 2015 երգի մրցույթի լատվիական նախընտրական փուլին իր "Love Injected" (Ներարկված սեր) երգով։ Երգչուհին քվեարկության շնորհիվ անցել է երկու նախընտրական փուլերը և փետրվարի 22-ին հայտարատվել հաղթող։


== Սինգլներ ==
"I Can Breathe" (Ես կարող եմ շնչել)
"Leave My Love Bleeding" (Թող իմ սերը արյունահոսելով)
"Love Injected" (Ներարկված սեր)


== Ծանոթագրություններ ==
Աստերոիդների ցանկ (244501-244600)

Աստերոիդների ցանկ (244401-244500)  • Աստերոիդների ցանկ  • Աստերոիդների ցանկ (244601-244700)
 Աստերոիդների ցանկ (244401-244500)  • Աստերոիդների ցանկ  • Աստերոիդների ցանկ (244601-244700)
Կարպինետի

Կարպինետի (իտալերեն՝ Carpineti), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 4104 մարդ։ Բնակչության միջին խտությունը՝ 45,8 մարդ/կմ²։ Զբաղեցնում է 89,61 կմ² տարածք։ Փոստային ինդեքս՝ 42033։ Հեռախոսային կոդը՝ 0522։
Կարպինետին սահմանակից է Բայսո, Կազինա, Կաստելնովո նե Մոնտի, Տոանո, Վիանո, Վիլլա Մինոցո մունիցիպալիտետներին։
Կոմունայի հովանավորն է համարվում Ռեջիայի Սուրբ Պրոսպերը։ Տոնը նշվում է նոյեմբերի 24-ին։


== Արտաքին հղումներ ==
http://www.sirio.com/carpineti/ Archived 2006-06-21 at the Wayback Machine.
Դեյվիդ Էյմսի սպանություն

Բրիտանացի պահպանողական քաղաքական գործիչ Սըր Դեյվիդ Էյմիս, սպանվել է 69 տարեկան հասակում Լի-Օն-Սի քաղաքի եկեղեցում ընտրողների հետ հանդիպման ժամանակ։ 25-ամյա սոմալիի ծագմամբ երիտասարդը դանակի բազմաթիվ հարվածներ է հասցրել նրան, որոնցից խորհրդարանականը տեղում մահացել է։
Սա բրիտանացի գործող պատգամավորի առաջին սպանությունն էր 2016 թվականի հունիսին լեյբորիստուհի Ջո Քոքսի սպանությունից հետո։


== Պատահար ==
Եկեղեցու դահլիճում Էյմսի ելույթի ժամանակ տղամարդկանցից մեկը դուրս է եկել ընտրողների խմբից և մի քանի անգամ դանակով հարվածել նրան։
Շուտով դեպքի վայր են ժամանել զինված ոստիկաններ, բժիշկներ և ոստիկանական ուղղաթիռներ։ Ենթադրյալ մարդասպանը ձերբակալվել է տեղում, տեղափոխվել ոստկանական բաժանմունք։ Բժշկական բրիգադը որոշեց, որ Էյմիսի վիճակը կայուն չէ, որպեսզի այն հնարավոր լինի տեղափոխել, և շարունակել է աշխատանքը դեպքի վայրում։ Նա հայտարարվել է մահացած ավելի քիչ, քան մեկ ժամ։ Ոստիկանության հայտարարության համաձայն՝ սպանությունը կարող է հիմնավորվել իսլամիստական գաղափարներով։
Ձերբակալված 25-ամյա Ալի Հարբի Ալիին մեղադրանք են ներկայացրել ոչ միայն Էյմսի սպանության, այլև ահաբեկչության նախապատրաստման համար։


== Արձագանք ==
Քեմբրիջի դուքսն ու դքսուհին կարճ հայտարարություն են տվել՝ նվիրված իրադարձությանը։«Մենք ցնցված և վշտացած ենք Սըր Դեյվիդ Էյմիսի սպանությունից, որը կյանքի 40 տարիները նվիրել է իր համայնքին ծառայելուն։
Մեր մտքերն ու աղոթքները իր ընտանիքի, ընկերների և գործընկերների հետ։
Ուիլյամ ու Քեյթ»


== Ծանոթագրություններ ==


== Արտաքին հղումներ ==
BBC News — Live updates(անգլ.)
Գրոմաշովո

Գրոմաշովո (ռուս.՝ Громашово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդինցովո

Անվան այլ կիրառումների համար տե՛ս՝ Օդինցովո (այլ կիրառումներ)Օդինցովո, գյուղ Արևելյան Հայաստանում, Կարսի մարզի Կարսի գավառում:
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ալի Քարթեր

Ալիսթեր (Ալի) Քարթեր (անգլ.՝ Allister Carter, հուլիսի 25, 1979(1979-07-25), Կոլչեստր, Էսեքս), անգլիացի պրոֆեսիոնալ սնուկերիստ, 2008 և 2012 թվականների աշխարհի առաջնության եզրափակիչների մասնակից։


== Կենսագրություն ==
Քարթերը միացել է պրոֆեսիոնալ սնուկերիստներին 1996 թվականին։ Նրա առաջին հաղթանակը եղել է 1999 թվականին Benson & Hedges Championship-ի ժամանակ, որը նրան թույլ տվեց մասնակցելու Մաստերս մրցաշարին։ Այդ նույն թվականին նա դուրս եկավ Գրան պրիի կիսաեզրափակիչ։ Բարձրակարգ մրցաշարի երկրորդ կիսաեզրափակիչ Քարթերն անցել է միայն 2007 թվականին՝ Մալթայի գավաթի ժամանակ։
Շնորհիվ 2005/2006 մրցաշրջանում հաջող ելույթների շնորհիվ Քարթերը ներառվեց մրցաշրջանի լավագույն 16-յակում, իսկ 2006/07 մրցաշրջանում ամրապնդեց իր տեղը շքերթում։
2008 թվականի աշխարհի առաջնության ժամանակ Քարթերը իսկական ճեղքում է առաջացրել. նա հասել է մրցաշարի եզրափակիչ՝ հաղթելով այնպիսի մասնակիցների, ինչպիսիք էին Շոն Մորֆին և Փիթեր Էբդոնը, և կատարել էր իր առաջին առավելագույն բրեյքը։ Անգլիացու համար դա ոչ միայն աշխարհի առաջնությունում պարզապես առաջին եզրափակիչն էր, այլև հեղինակավոր մրցաշարում առաջին եզրափակիչը։ Չնայած նրան, որ եզրափակչում նա ի վերջո պարտվեց Ռոնի Օ’Սալլիվանին 8:18 հաշվով, հաջող ելույթները մրցաշարում թույլ տվեցին նարն առաջին անգամ հանդես գալ լավագույն խաղացողների 8-յակում։ Առավելագույն բրեյքի մրցանակը (GB£ 157 000) ստիպված էին բաժանել Ռոննի Օ'Սալլիվանի և նրա միջև։
Հեղինակավոր մրցաշարում առաջին հաղթանակը Քարթերին հաջողվել է Welsh Open 2009-ի ժամանակ՝ եզրափակչում 9:5 հաշվով հաղթելով Ջո Սվեյլին։


== Ծանոթագրություններ ==


== Արտաքին հղումներ ==
Էջը World Snooker կայքում (անգլ.)
Էջը Top-Snooker կայքում (ռուս.)
Հունարեն Վիքիպեդիա

Հունարեն Վիքիպեդիա (հուն․՝ Ελληνική Βικιπαίδεια), Վիքիպեդիա բազմալեզու և ազատ հանրագիտարանի Հունարեն տարբերակն է։


== Վիճակագրություն ==
Այսօր՝ 7 Ապրիլի 2023 թվականին Վիքիպեդիայի Հունարեն բաժինը ունի 218 852 հոդված։ Գրանցված են 388 074 մասնակից, նրանցից 1084 կատարել են գոնե մեկ խմբագրում անցած 30 օրվա ընթացքում, իսկ 21 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 9 973 806-ը։


== Արտաքին հղումներ ==
Հունարեն Վիքիպեդիա (հուն.)
Հիմնական բնազդ 2

«Հիմնական բնազդ 2» (անգլ.՝ Basic Instinct 2), թրիլլեր, 1992 թվականին նկարահանված «Հիմնական բնազդ» ֆիլմի սիքվելը։ Գլխավոր դերակատարներն են Շերոն Սթոունը, Դևիդ Մորիսին, Շառլոտա Ռեմփլինգը և Դևիդ Թյուլիսը։ Սթոունը նորից խաղացել է կին գրող Քեթրին Թրամելի դերը, որը կասկածվում է սպանությունների մեջ։
Ֆիլմը նկարահանվել է 2005 թվականի ապրիլ-օգոստոս ամիսներին և էկրաններ բարձրացել 2006 թվականի մարտի 31-ին։ Ի տարբերություն առաջին մասի՝ «Հիմնական բնազդ 2»-ը հաջողություն չի ունեցել։ Ֆիլմին բացասաբար են արձագանքել քննադատները և չի փոխհատուցվել 70 միլիոն դոլար բյուջեն՝ ամբողջ աշխարհով վարձույթում հավաքելով 35 միլիոն դոլար։ Ձախողումը հատկապես նկատելի էր Միացյալ Նահանգներում, որտեղ ֆիլմը վարձույթից 17 օր անց չի ցուցադրվել։
Ֆիլմն առաջադրվել է «Ոսկե ազնվամորի» հակամրցանակի յոթ անվանակարգում և «հաղթել» դրանցից չորսում՝ «վատագույն ֆիլմ», «կնոջ վատագույն դեր» (Սթոուն), «վատագույն սիքվել» և «վատագույն սցենար»։ Բացի այդ, Շերոն Սթոունի կրծքերն առաջադրվել են «վատագույն դերասանական դուետ» անվանակարգում։


== Սյուժե ==
Ֆիլմի սկզբում ամերիկացի կին գրող Քեթրին Թրամելն իր երիտասարդ սիրեկանի՝ հայտնի անգլիացի ֆուտբոլիստ Քևին Ֆրենկսի հետ Spyker C8 ավտոմեքենայով գնում է Լոնդոնում։ Բայց վթար է տեղի ունենում, և մեքենան ընկնում է գետը։ Թրամելը դուրս է գալիս մեքենայից, Ֆրենկսը խեղդվում է։
Դատարանը Քեթրինին նշանակում է հոգեթերապիայի պարտադիր դասընթացներ, որոնք վարում է դոկտոր Մայքլ Գլասը։ Քեթրինն աստիճանաբար կորացնում է Գլասին և ավելի ու ավելի շատ տեղ է զբաղեցնում իր կյանքում (ճիշտ այնպես, ինչպես տեղի էր ունեցել դետեկտիվ Նիկ Կարենի հետ առաջին ֆիլմում)։
Մի անգամ Գլասին զանգում է նրա նախկին կինը և հաղորդում, որ հայտնաբերվել է սպանված լրագրող, որը Գլասի մասին անդուրեկան հոդված է գրել։ Այնուհետև հետևում է սպանությունների շղթան, որոնցից յուրաքանչյուրում Թրամելը կարող է խառնվել։ Գլասը վերջնականապես կորցնում է վերահսկողությունը տեղի ունեցածի նկատմամբ, նրա կարիերան փլուզվում է։
Ֆիլմը վերջանում է հոգեբուժական հիվանդանոցում տեսարանով, որտեղ գտնվում է ակնհայտորեն խելագարված Գլասը։ Թրամելը նրան հայտնում է, որ իր նոր գրքի հերոսը հոգեբան է, որն ակնհայտորեն ընդօրինակվել է Գլասից։


== Դերերում ==


== Փաստեր ֆիլմի մասին ==
Պաուլ Վերհուվենը հրավիրվել է նկարահանումներին որպես ռեժիսոր, բայց հրաժարվել է․


== Ծանոթագրություններ ==
Միքայել Նալբանդյանի անվան թիվ 33 դպրոց

Միքայել Նալբանդյանի անվան թիվ 33 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Դպրոցը հիմնադրվել է 1921 թվականին։ Կոչվել է Նար-Դոսի անունով, 1941 թվականին անվանակոչվել է Միքայել Նալբանդյանի անվան։ 1942-1943 թվականներին դպրոցի շենքը ծառայել է որպես հոսպիտալ, որից հետո նորից շարունակվել է դպրոցի գործունեությունը։ 1982 թվականին կառուցվել է Միքայել Նալբանդյանի անվան թիվ 33 միջնակարգ դպրոցի նոր շենքը՝ բաղկացած 2 մասնաշենքերից։

1985 թվականին դպրոցի բակում տեղադրվել է Միքայել Նալբանդյանի կիսանդրին (քանդակագործ՝ Երեմ Վարդանյան)։


== Շրջանավարտներ ==
Անահիտ Պարսամյան
Գագիկ Բեգլարյան
Երվանդ Ղազանչյան
Էռնեստ Նազարյան
Ժիրայր Անանյան
Կարո Հայրապետյան
Հակոբ Բեգլարյան
Համլետ Կարճիկյան
Հասմիկ Պապյան
Լևոն Շահինյան
Մարինե Գյուլումյան
Նորայր Ադալյան
Ռոման Ամոյան
Սամվել Երիցյան


== Ծանոթագրություններ ==


== Արտաքին հղումներ ==
Պաշտոնական կայքը
Սանտա Տերեզա դի Գոյաս

Սանտա Տերեզա դի Գոյաս (պորտ.՝ Santa Tereza de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հյուսիսային մասում։ Մտնում է Պորանգատու գավառի կազմի մեջ։ Բնակչությունը կազմում է 4398 մարդ՝ 2006 թվականի տվյալներով։ Գրավում է 794,553 կմ2 տարածք։ Բնակչության խտությունը՝ 5,5 մարդ/կմ²։


== Պատմություն ==
Քաղաքը հիմնադրվել է 1963 թվականի նոյեմբերի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.856.929,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.599,10 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,729 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սանտա Տերեզա դի Գոյասի մասին
Թիոտանիներ

Թիոտանիներ,  (Scaphopoda), փափկամորթների դաս։ Մարմնի երկարությունը 3 մմ– 12 սմ է։ Երկսիմետրիկ են, խեցու մեջ ամփոփված, որի ծայրերը երկու կողմից բաց են (առջևինը լայն է ետինից)։ Առջևի կողմից դուրս են հանում գլուխը և ոտքը։ Խռիկներ չունեն, շնչառությունն իրականանում է թիկնոցի խոռոչի պատի բարակ ծալքերով։ Բաժանասեռ են, բեղմնավորությունն արտաքին է, թրթուրը լողացող տրոխոֆոր է։ Ապրում են ծովի տարբեր խորություններում։ Թիոտանիները ընդգրկում են երկու ընտանիք, 350 տեսակ։
Կղզիների ցանկն ըստ տարածքի

Ըստ տարածքի դասակարգված կղզիների այս ցանկը ներառում է 5000 կմ² մակերես ունեցող բոլոր կղզիները։ Համեմատության համար ներկայացված են նաև մայրցամաքների


== Մայրցամաքներ ==
Ներկայացված թվերը շատ մոտավոր են։

Ծանոթություն: Ավստրալիա 7 600 000 կմ² մակերեսով դիտվում է որպես մայրցամաք, այլ ոչ թե կղզի։ Ավստրալիան ավելի քան երեք անգամ գերազանցում է աշխարհի ամենախոշոր կղզի Գրենլանդիային։ Երբեմն Ավստրալիային անվանում են «կղզի պետութուն»:.


== 250 000 կմ² -ուց ավելի մակերես ունեցող կղզիներ ==


== 25 000 կմ² — 250 000 կմ² ունեցող կղզիներ ==


== 10 000 կմ²-ից մինչև  25 000 կմ² տարածք ունեցող կղզիներ ==


== 5000 կմ²-ուց մինչև 10 000 կմ² տարածք ունեցող կղզիներ ==


== Ծանոթագրություններ ==
Պերոկ

Պերոկ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիրովայամ

Վիրովայամ (ռուս.՝ Вироваям), գետ Կամչատկա թերակղզու հյուսիսարևելյան մասում։ Գետի երկարությունը 36 կմ է։ Հոսում է Կարագինսկի շրջանում, Կամչատկայի երկրամասում։ Թափվում է Կիչիգինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000008533
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Tiny Wings

Tiny Wings, iOS օպերացիոն համակարգի համար նախատեսված համակարգչային խաղ, որը մշակվել է գերմանացի ծրագրավորող Անդրեաս Իլիգերի կողմից, 2011 թվականի փետրվարի 18-ին։ Թողարկումից կարճ ժամանակ անց, խաղը զբաղեցրել է App Store առաջին հորիզոնականը։  2011 թվականին այն համարվել է iPhone-ի համար նախատեսված լավագույն խաղ կոչմանը։ Խաղը ներբեռնվել է 10․5 միլլիոն անգամ iPhone-ի և 1․8 միլլիոն անգամ iPad-ի համար։ 


== Գեյմփլեյ ==
Tiny Wings խաղում, խաղաողը ղեկավարում է մի թռչնի, որի թևերը շատ փոքր են թռչելու համար։ Խաղի նպատակն է՝ օգտագործելով բլուրները հավաքել արագություն և թռչել, որքան հնարավոր է ավելի հեռու։ Սա արվում է էկրանին հպման միջոցով՝ դրանով, իսկ ստիպելով թռչնին կատարել անկում։ Խաղի ընթացքը ապահովում է հպումների միջոցով, ինչը թույլ է տալիս ժամանակին օգտագործել բլուրները՝ արագություն հավաքելու համար։ Խաղում հասանելի են հատուկ առաջադրանքներ, որոնք անհրաժեշտ է կատարել միավորներ հավաքելու և թռչի բույնը թարմացնելու համար։ Այս առաջադրանքները կատարվում են տարբեր խաղային աշխարհներում՝ հավաքելով առավելագույն միավորներ կամ կատարելով որոշակի գործողություններ խաղի ընթացքում։ Խաղի տեսանելի էֆֆեկտները թարմացվում են հաջորդաբար, դրանով իսկ խաղացողն ամեն օր հանդիպում է նոր էֆֆեկտների։ Խաղում հասանելի նաև այլ տարբերակ, որը թույլ է տալիս մրցել երեք այլ թռչունների հետ, որոնք կառավարվում են արհեստական բանականությամբ։ 


== Արտաքին հղումներ ==
Պաշտոնական կայք
Apple App Store


== Ծանոթագրություններ ==
Միսուլա շրջան (Մոնտանա)

Միսուլա շրջան (անգլ.՝ Missoula County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.729 կմ² է, բնակչությունը՝ 108.623 մարդ (2000 թ. տվյալներով)։ Շրջկենտրոնն է Միսուլա բնակավայրը։ Կազմավորվել է 1864 թ.։